เรื่องร้องเรียน: สวัสดีค่ะ พอดีวันก่อนทางเจ้าหน้าที่ได้มาตัดต้นไม้ที่เคยร้องเรียนว่า มีลำต้นโน้มเอียงและทำให้คนข้ามถนนมองไม่เห็นรถสวนเลน ทางเจ้าหน้าที่ได้ตัดเพียงส่วนยอด ไม่ได้ตัดตั้งแต่โคนต้น หรือถอนราก ทำให้ต้นไม้ยังคงบังอยู่  (แนะนำว่าควรถอนไปเลยค่ะ จะทำให้เจ้าหน้าที่ไม่ต้องตัดซ้ำอีกเวลาต้นไม้ต้นนี้งอกอีกครั้ง)   ยังไงรบกวนช่วยตัดตั้งแต่โคนหรือถอนด้วยนะคะ ขอบคุณค่ะ
การดำเนินการของเจ้าหน้าที่: กรณีดังกล่าวเจ้าหน้าที่ได้พิจารณาในการตัดแต่งกิ่งไม้และตัดลำต้นของต้นไม้บางส่วนออกโดยยึดหลักการ การปลอดภัยในการสัญจรของประชาชนรวมทั้ง การอนุรักษ์ต้นไม้เพื่อประโยชน์ใน การคงอยู่ของพื้นที่สีเขียว ให้มากที่สุด เพื่อจะไม่ทำลายสิ่งแวดล้อมมากจนเกินไป ขอบคุณครับ
ความเห็นของผู้แจ้ง: เรียน ท่านเจ้าหน้าที่ผู้เกี่ยวข้อง   เรื่องที่ร้องเรียนให้ท่านตัดต้นไม้นั้น เป็นเรื่องที่ก่อความเดือดร้อนทำให้ไม่สามารถมองรถสวนเลนได้ และเวลาข้ามถนนเมื่อเดินจากฝั่ง BTS จะต้องโน้มตัวลงให้พ้นมุมที่ต้นไม้บัง เพื่อมองรถอีกฝั่ง เช่น มอเตอไซค์สวนเลน ซึ่งอันตราย   ปัญหานี้มีอยู่จริงค่ะ ไม่เช่นนั้นดิฉันคงไม่โทรศัพท์แจ้งไปที่เขตสาทรให้มาตัดต้นไม้ต้นนี้ ตั้งแต่เดือนมกราคม >> ร้องเรียนต่อเนื่องทางโทรศัพท์ของเขตในทุกเดือนเนื่องจากไม่มีการดำเนินการ >> จนร้องเรียนที่ส่วนกลางในช่องทางนี้
พื้นที่: แขวงทุ่งมหาเมฆ เขตสาทร กรุงเทพมหานคร